आरोपी की गिरफ्तारी को लेकर जताया रोष
नाबालिगछात्रा के साथ दुष्कर्म का मामला दिनोंदिन गरमाता जा रहा है। मामला दर्ज होने के करीब 15 दिन बाद भी आरोपी के खिलाफ कार्रवाई नहीं होने से नाराज समाज की बैठक बुधवार को धोराढाल स्थित महालक्ष्मी मंदिर में वरिष्ठ भाजपा नेता शेखर व्यास, पार्षद श्याम बोहरा, भगवती प्रसाद दवे, प्रवीण दवे की मौजूदगी में हुई। जिसमें मामला दर्ज होने के 15 दिन बीत जाने के बाद भी आरोपी की गिरफ्तारी नहीं होने पर पुलिस प्रशासन के खिलाफ आक्रोश जताया गया। बैठक में भाजपा नेता शेखर व्यास ने बताया कि भजन कलाकार भागलभीम निवासी बाबूलाल पुत्र जीवाजी पुरोहित की ओर से 11वीं कक्षा की नाबालिग छात्रा के साथ दुष्कर्म का मामला पीडि़ता की ओर से 17 दिसंबर को दर्ज करवाने के बाद मेडिकल मुआयना करवाने के साथ धारा 161 164 के तहत बयान दर्ज होने के बावजूद पुलिस की ओर से कार्रवाई नहीं की जा रही है।
शेष|पेज17
व्यासने बताया कि दुष्कर्म का मामला दर्ज होने के बाद आरोपी ने पीडि़ता की माता से पीडि़ता के पिता के खिलाफ दहेज प्रताड़ना का झूठा मामला दर्ज करवाने के साथ उसे जान से मारने की धमकी दी जा रही हैं। जबकि पीडि़ता की माता उसके पिता के बीच आपसी सहमति से तलाक भी हो चुका है। इसके बाद दोपहर १२ बजे सभी लोग मौन जुलूस के रूप में एसडीएम कार्यालय पहुंचे। यहां मुख्यमंत्री गृहमंत्री के नाम नायब तहसीलदार माधुराम राजपुरोहित को ज्ञापन देकर आरोपी के खिलाफ कार्रवाई करने की मांग की। ज्ञापन में चेताया कि यदि पुलिस की ओर से आरोपी को जल्द ही गिरफ्तार नहीं किया तो समाज की ओर से जिलेभर में धरना प्रदर्शन किया जाएगा। इस अवसर पर देवशंकर दवे, अश्विन व्यास, महेश दवे, प्रकाश श्रीमाली, रमेश ओझा, प्रशांत, हितेश ठाकुर, मुकेश कुमार, संजयकुमार, प्यारेलाल, मनीष दवे, अमित दवे, रोहित व्यास, सतीश व्यास, अचलेश्वर व्यास, हितेश त्रिवेदी, रवि ठाकुर, लीलाधर व्यास रविंद्र दवे सहित बड़ी संख्या में श्रीमाली समाज के लोग मौजूद थे।
जांच चल रही है जल्द ही कार्रवाई होगी
^एकपक्ष पुलिस पर झूठा फंसाने का आरोप लगा रहा है, तो दूसरा पक्ष पुलिस पर कार्रवाई नहीं करने का आरोप लगा रहा है। मामले की जांच जारी है। हकीकत सामने आने के बाद नियमानुसार कार्रवाई की जाएगी। -धीमारामविश्नोई, डीएसपी, भीनमाल
भीनमाल. दुष्कर्म के आरोपी को गिरफ्तार करने की मांग को लेकर रोष जताया।
hin_Deva hin_Deva hne_Deva hin_Deva hin_Deva hin_Deva hin_Deva